**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-110-11/24

Datum: 13.05.2024 godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-110-10/24 od 13.05.2024 godine, u postupku javne nabavke radova na sanaciji trupa regionalne ceste R-459 Čelić-Brnjik-Lukavica st.km. 8+200, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-110-10/24 od 13.05.2024. godine i ugovor za javnu nabavku radova na sanaciji trupa regionalne ceste R-459 Čelić-Brnjik-Lukavica st.km. 8+200, dodjeljuje se ponuđaču **d.o.o. Papilon Čelić za najnižu ponuđenu cijenu od 349.999,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Papilon Čelić**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-110/24 od 16.04.2024 Javna nabavka je provedena putem otvorenog postupka . Procijenjena vrijednost javne nabavke bez PDV-a iznosila je 494.187,50 KM.

Obavještenja o nabavci broj 997-1-3-24-3-32/24 objavljeno 16.04.2024 godine, Službeni glasnik BiH broj: 27/24

Komisija za javnu nabavku imenovana je Rješenjem broj: 05-04-110-3/24 od 26.04.2024. godine. Komisija za javnu nabavku dostavila je dana 08.05.2024. godine Zapisnik o radu Komisije 05-04-110-9/24 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 10.05.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-110-10/24 od 13.05.2024. godine.

Ponuda ponuđača d.o.o. Papilon Čelić , kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 349.999,00 KM bez PDV-a, u postupku javne nabavke radova na sanaciji trupa regionalne ceste R-459 Čelić-Brnjik-Lukavica st.km. 8+200.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 2
* da su blagovremeno zaprimljene 2 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na sanaciji trupa regionalne ceste R-459 Čelić-Brnjik-Lukavica st.km. 8+200, je prilikom pregleda i ocjene kvalifikovanosti ponuđača konstatovala da ponude oba prijavljena ponuđača ispunjavaju kvalifikacione uslove propisane tenderskom dokumentacijom.

Izvršena je ispravka računske grešake u ponudi ponuđača d.o.o. Arapovac-putevi d.o.o Čelić u postupku nabavke radova na sanaciji trupa regionalne ceste R-459 Čelić-Brnjik-Lukavica st.km. 8+200, uz saglasnost ponuđača (broj 1-9-11/24). Ponuda ponuđača d.o.o. Arapovac-putevi Čelić nije iznosila 494.156,76 KM, kako je to bilo navedeno u ponudi, nego je ponuda ponuđača d.o.o Arapovac-putevi Čelić, nakon izvršene ispravke računske greške iznosila 494.100,08 KM bez PDV-a.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o Papilon Čelić | **493.851,93** | **100** |
| **2.** | d.o.o Arapovac putevi Čelić | **494.100,08** |  **99,94** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o Papilon Čelić | **349.999,00** | **100** |
| **2.** | d.o.o Arapovac putevi Čelić | **350.000,00** |  **99,99** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača .

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva